ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Strasbourg
Termín:			09. – 11. máj 2012
Prijímajúca 
organizácia:  		SPORT CONVENTIONS DIVISION
Directorate of Youth an Sport
Council of Europe
Adresa:			Palais de l´Europe
1 quai Jacoutot
7075 STRASBOURG Cedex
Francúzsko

Účel cesty:		DOHOVOR PROTI DOPINGU RADY EURÓPY 
			A/	35. ZASADNUTIE MONITOROVACEJ SKUPINY 
					DOHOVORU  PROTI DOPINGU RADY EURÓPY 
B/	22. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU 
Spôsob 
financovania: 		ZPC bola plne financovaná z rozpočtu Antidopingovej   
agentúry SR
3.	RÁMCOVÝ PROGRAM POBYTU

Dátum/ čas:		09. máj 2012 / 14.30 - 19.15 hod.
			10. máj 2012 / 09.00 - 18.00 hod.
35. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 

				11. máj 2012 /09.30 - 18.00 hod.
				22. ZASADNUTIE AD HOC EURÓPSKEHO VÝBORU
PRE SVETOVÚ ANTIDOPINGOVÚ AGENTÚRU 
Navštívené 
organizácie:		Council of Europe
Kontaktované 
osoby:			- členovia pléna Monitorovacej skupiny Dohovoru proti   
   dopingu Rady Európy /31/
					- prizvaní zástupcovia vybraných medzinárodných   
   športových federácií /35/
- zástupcovia Svetovej antidopingovej agentúry /2/
- administrátor Európskej komisie /1/ 
- predstaviteľ Japonska /1/
- predstaviteľ Kanady /1/
- predstaviteľ Mexika /1/
- predstaviteľ Svätej stolice /1/
			- členovia pléna Ad hoc európskeho výboru pre Svetovú 
			  antidopingovú agentúru /27/				
- pracovníci úradu RE, Divízia dohovorov v športe /4/
			- administrátorka EPAS /1/
Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tématických celkoch:

ZASADNUTIE - TDO	
	35. ZASADNUTIE MONITOROVACEJ SKUPINY DOHOVORU PROTI	 DOPINGU RADY EURÓPY  ( ďalej len „TDO” )  / 09. - 10. máj 2012 /

ZASADNUTIE - CAHAMA
22. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU (  ďalej len „CAHAMA”) / 11. máj 2012 /

I n f o r m a č n ý  s ú h r n:

ZASADNUTIE  - TDO 

A)  	OTVORENIE ZASADNUTIA

	Vlastnému zasadnutiu pléna TDO predchádzalo pracovné stretnutie  Koordinačnej skupiny TDO,  ktorú tvoria admistrátori  Divízie dohovorov v športe RE a vedúci odborní funkcionári TDO ( predsedajúci, zástupca predsedajúceho, vedúci expertných poradných skupín TDO), ako aj prizvaní experti a hostia participujúcich organizácií.

01.	OTVORENIE ZASADNUTIA	
Otvorenie 35. zasadnutia TDO a rokovanie viedol p. Luis Horta, predseda TDO.   

02.	SCHVÁLENIE PROGRAMU 
Program zasadnutia bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

03.	SCHVÁLENIE ZÁZNAMU 34. ZASADNUTIA TDO 
Záznam z  34. zasadnutia  TDO v Štrasburgu ( 07.- 09. november 2011 ) bol prezentovaný a aktualizovaný na spoločnom fóre TDO, nebol nijako doplnený ani plénom upravený a následne jednomyseľne schválený.

04.	SIGNATÁRSKE A RATIFIKAČNÉ KRAJINY  

Odpočet sekretariátu

TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Na pozícii a vedúceho divízie a koordinátora TDO pôsobí od 1. apríla 2011 p. Pierre Masson. 
Predsedajúci prezentoval  informáciu o aktuálnom stave v procese signovania Dohovoru a jeho ratifikácie krajinami Európy a krajinami, ktoré pristúpili k Európskej kultúrnej dohode, ako aj inými krajinami sveta, ktoré majú záujem participovať na Dohovore, tieto sú krajinami TDO. Ku dňu 02. 04. 2012 pristúpilo k dohovoru signovaním celkom 51 zmluvných stránu ( 37 európskych krajín, Austrália, Kanada, Tunisko, USA), vrátane Malty,  ktorá ratifikovala Dohovor v roku 2011. Prístupové rokovania s dvoma kandidátskymi krajinami (Lýbia, Maroko) sú aj naďalej pre aktuálne nestabilnú vojensko-politickú situáciu pozastavené.
05.	INŠTITUCIONÁLNE A ADMINISTRATÍVNE OTÁZKY  

	Odpočet sekretariátu Divízie konvencií v športe

RE inštitucionálne a administratívne zabezpečuje súčinnosť vnútorných útvarov podľa európskych dohovorov v športe (Dohovor proti dopingu RE, jeho Monitorovacia skupina -TDO a Ad hoc európsky výbor pre WADA - CAHAMA, Rozšírená parciálna zmluva v športe RE – EPAS, Stály výbor Európskeho dohovoru  pre sledovanie diváckej násilnosti počas športových podujatí, najmä na futbalových zápasoch - TRV ) a vonkajších organizácií  ( Európska komisia a jej Expertná skupina pre antidoping, UNESCO, WADA, Medzinárodný olympijský výbor, vybrané európske a medzinárodné športové federácie, participujúce mimovládne organizácie ) na báze partnerstva pri akceptácii Dohovoru a jeho TDO. Za účelom efektívnej koordinácie bol za účasti všetkých zainteresovaných zložiek a participujúcich organizácii spracovaný kalendár dominantných podujatí pre rok 2012, ktorý je zverejnený na webovej stránke RE.
	Medzi základné ciele európskych dohovorov patrí aj problematika antidopingu ako dôležitá strategická oblasť pre pôsobenie spoločnosti  a jeho rozvoja v duchu zachovania skutočných hodnôt športu, jeho princípov, súťaživosti a fair play.  Antidoping vyžaduje samostatné a nezávislé smerovanie a preto aj naďalej zostane jednou z prioritných oblastí záujmu Divízie dohovorov v športe, v ktorej práve predmetnému Dohovoru prináleží dlhodobo kľúčové poslanie a vedúce postavenie.

Voľby do riadiacich a koordinačných útvarov TDO

V súlade s protokolom RE pre činnosť expertných útvarov boli vyhlásené voľby do riadiacich a koordinačných útvarov TDO. 
Na pozíciu prezident TDO boli predložené dva návrhy kandidátov (pp. Moog / Nemecko, Solheim / Nórsko) ,  na pozíciu viceprezident CAHAMA bol predložený jeden návrh kandidáta (p. Petrou / Cyprus), na pozíciu predsedajúceho Pracovnej skupiny pre právne otázky bol predložený jeden návrh kandidáta (p. Teilter / Holandsko ), na pozíciu predsedajúceho Pracovnej skupiny pre vedu bol predložený jeden návrh kandidáta (p. Kamber / Švajčiarsko), na pozíciu predsedajúceho Pracovnej skupiny pre vzdelávanie bol predložený jeden návrh kandidáta (p. Likosuite / Litva), na pozíciu predsedajúceho Pracovnej skupiny pre súlad Dohovoru bol predložený jeden návrh kandidáta (p. Ruutu / Fínsko).
Po vykonanom hlasovaní tajnou formou boli pre obdobie následných dvoch rokov  2012 – 2014 zvolení delegáti zmluvných strán pre nasledovné pozície:
-	prezident TDO  - p. Moog, Nemecko
-	viceprezident TDO - p. Petrou, Cyprus,
-	predsedajúci / Pracovná skupina pre právne otázky - p. Teilter, Holandsko,
-	predsedajúci / Pracovná skupina pre vedu - p. Kamber, Švajčiarsko.
-	predsedajúci / Pracovná skupina pre vzdelávanie - p. Likosuite, Litva.
-	predsedajúci / Pracovná skupina pre súlad Dohovoru - p. Ruutu, Fínsko.

Po vykonaní volieb a zvolení vedúcich jednotlivých pozícii predniesol nový predsedajúci prehlásenie o ďalšom smerovaní aktivít TDO na obdobie následných dvoch rokov.

B) 	AKTIVITY PORADNÝCH SKUPÍN 

06.	AKTIVITY  PORADNEJ SKUPINY PRE SÚLAD DOHOVORU

Poradná  komisia  pre  súlad  Dohovoru  bola vytvorená na sledovanie,  smerovanie   a dosiahnutie  dostatočného  súladu dohovoru  v reflexii noriem, pravidiel a aktivitách zmluvných strán. Správa bola prednesená vedúcou poradnej skupiny p. Ruutu. Poradná skupina na svojom ostatnom zasadnutí  ( Strasbourg, 23. január  2012) dopracovala návrh procesu revízie a nadväznej harmonizácie Dohovoru a Svetového antidopingového kódexu  (ďalej len „kódex”) a jeho medzinárodných noriem. Výraznou pomocou bola príprava a vlastné spracovanie  Dotazníka  v predmete odpočtu antidopingovej politiky a aktivít zmluvných strán Dohovoru za rok 2009 a nadväzne za rok 2010, ktorý bol realizovaný autorizovanou on-line webovou aplikáciou s možnou časovou aktualizáciou dát a bol následne predložený vo finálnej verzii na rokovanie TDO.

Prezentácia a schválenie Správy o antidopingovej politike za rok 2009

Správa bola prednesená formou vizuálnej prezentácie vo forme odpočtu informácií antidopingovej politiky jednotlivých zmluvných strán TDO. Predmetom záujmu monitoringu boli najmä otázky – aplikácie zoznamu zakázaných látok a metód, vnútroštátna koordinácia, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom 42 krajín Európy a krajín participujúcich v TDO   a Čína. Napriek vyžiadaniu sumarizácie z celkovo 51 krajín bolo 9 krajín, ktoré si túto povinnosť nesplnili  a takto narušili celkový odpočet  Dohovoru. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu.
Návrh znenia správy k odpočtu informácií antidopingovej politiky jednotlivých zmluvných strán za rok 2009 bol následne plénom TDO schválený.

Prezentácia a schválenie Správy o antidopingovej politike za rok 2010

Súčasťou správy bola aj vizuálna prezentácia a sumarizácia odpočtu informácií antidopingovej politiky jednotlivých zmluvných strán TDO za rok 2010. Dotazník bol v novej osnove predložený zmluvným stranám TDO na upresnenie a následne zverejnený na realizáciu dňa 23. januára 2012. Predmetom záujmu monitoringu bola problematika kľúčových oblastí Dohovoru, no predovšetkým:  definícia dopingu v športe, registre pre testovanie, aplikácia zoznamu zakázaných látok a metód, vnútroštátna koordinácia,  forma národnej legislatívy a jej súladnosť s Dohovorom, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom    43 krajín Európy a krajín participujúcich v TDO. Napriek vyžiadaniu sumarizácie z celkovo 51 krajín bolo 8 krajín, ktoré si túto povinnosť nesplnili. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu. TDO pre ďalšie obdobie zvažuje etablovanie spolupráce s ďalšími zmluvnými partnermi (WADA, UNESCO, EÚ a pod.) predovšetkým v záujme získania komplexného prehľadu o antidopingovom programe zmluvných strán na báze dohovoru a krajín participujúcich na tomto dohovore.
Návrh znenia správy k odpočtu informácií antidopingovej politiky jednotlivých zmluvných strán za rok 2010 bol následne plénom TDO schválený.

Príprava dotazníka o antidopingovej politike za rok 2011

TDO pôsobí na báze Dohovoru a má nadčasový  rámec. Pre zabezpečenie univerzálnej  platnosti  Dohovoru má preto TDO záujem o revíziu všetkých rozporov medzi vývojom antidopingu vôbec a jeho aktuálnym znením. Po naplnení a zabezpečení formálnych technických podmienok je pripravený dotazník  odpočtu  informácií  antidopingovej  politiky  jednotlivých  zmluvných  strán TDO  za rok 2011. Zmluvné strany budú k spleniu si predmetného záväzku  vyzvané sekretariátom TDO vrátane celkovej sumarizácie do novembra 2012. 

07.	AKTIVITY PORADNEJ SKUPINY PRE VEDU	

	Práca a činnosť Poradnej skupiny pre vedu TDO bola orientovaná na prípravu prvotného návrhu Zoznamu zakázaných látok pre rok 2013 na báze medzinárodnej normy Kódexu  a na  spracovanie  súhrnu zmien v procese revízie Kódexu. Správu poradnej skupiny pre vedu preniesol  jej vedúci p. Kamber.  Poradná skupina zasadla celkom jeden raz  ( Strasbourg, 10. apríl 2012) a priebežne riešila vedecké východiská pre analytiku zakázanej látky klenbuterol, nadväznej predovšetkým na jej značný výskyt vo vybraných potravinách  a vo viacerých krajinách ale aj dosah tejto kontaminácie na možnú pozitivitu vzoriek športovcov. Toxické pôsobenie anabolických látok vo vybraných potravinách má veľmi zásadný negatívny dosah na  ľudské zdravie a znamená aj vážne ohrozenie športovcov ( klenbuterol, 19-norandrosterón  / Austrália, Čína, Mexiko, Nový Zéland          a čiastočne aj Španielsko).  Naďalej budú upresňované a konzultované nové vedecké poznatky nadväzné predovšetkým na - glukokortikosteroidy, kanabinoidy, anaboliká, hormonálne látky, tieto budú zapracované do pripravovaného návrhu Zoznamu zakázaných látok a metód pre rok 2013. Sporná zostáva doterajšia analytika zakázaných látok a metód, najmä – nezaradené látky, DHEA, klenbuterol, pomer T/E, peptidové hormóny, rastové faktory, beta-2 agonisty, hormóny a metabolické modulátory, diuretiká a maskovacie látky, fyzikálna a chemická manipulácia, génový doping, stimulanciá, narkotiká, kanabinoidy, glukokortikosteroidy,  beta-blokátory, ako aj prezentácia relevantných vedeckých aspektov. Obsah tohto záznamu v ďalšom upresnení nie je predmetom zverejnenia. 
Návrh znenia záznamu sumarizácie aktivít poradnej skupiny pre vedu bol následne plénom TDO schválený.

08.	AKTIVITY PORADNEJ  SKUPINY  PRE  PRÁVNU PROBLEMATIKU	

Poradná  skupina pre právnu problematiku bola vytvorená na sledovanie,  smerovanie   a dosiahnutie  dostatočného  súladu Dohovoru  v reflexii noriem, pravidiel a aktivitách zmluvných strán, predovšetkým najmä problematiku špecifikácie predmetu jednotlivých porušení antidopingových pravidiel nadväzných najmä na monitoring pobytu športovca, právny rámec biologického pasu športovca, princípy súladnosti činnosti antidopingových organizácií s kódexom, exaktnosť jednotlivých medzinárodnych noriem a ich revízia, oprávnenosť osôb a organizácií vstupujúcich do testovania športovca,  procesné konanie po nastavení a započatí riešenia porušenia antidopingového  pravidla, sankcie a formy diskvalifikácie športovca, obštrukcie pri dopingovej kontrole,  interpretácia a manažment výsledkov,  dôsledky porušení antidopingových pravidiel, odvolacie konanie, monitoring pobytu športovca a kompetencie jednotlivých antidopingových organizácií,  ochrana osobných údajov všeobecne a nadväzne na systém ADAMS, nezávislosť národných antidopingových organizácií od systému riadenia športu, smerovanie národnej antidopingovej legislatívy ako aj súladnosť antidopingovej regulácie a činnosti antidopingových organizácií.    
Návrh znenia záznamu sumarizácie aktivít poradnej skupiny pre právnu problematiku bol následne plénom TDO schválený.

09.	AKTIVITY PORADNEJ  SKUPINY  PRE  VZDELÁVANIE	

	Poradná  komisia  pre  vzdelávanie  bola vytvorená na zabezpečenie dostatočného množstva informácií pre zvýšenie súladu Dohovoru v reflexii noriem, pravidiel a aktivitách zmluvných krajín.  Poradná skupina pre vzdelávanie na svojom ostatnom zasadnutí  ( Paris, 12.-14. október  2011) dopracovala schému východiskovej štruktúry informácií pre vzdelávanie,  započatie procesu revízie a nadväznej harmonizácie Dohovoru a Kódexu. Výraznou pomocou bola participácia na vlastnom spracovaní  dotazníka  antidopingovej politiky a aktivít zmluvných strán dohovoru za roky 2009 a 2010. Následne bude poradná skupina pre vzdelávanie iniciovať komplexné balíky informácii z antidopingu určené pre vybrané cieľové skupiny, problematiku potravinových doplnkov výživy ako aj významu bezdopingového „čistého” športu. Následné zasadnutie poradnej skupiny pre vzdelávanie sa uskutoční v koordinácii s koordinátorom TDO dňa 05. okóbra 2012 v Bratislave.
Návrh znenia záznamu sumarizácie aktivít poradnej skupiny pre vzdelávanie bol následne plénom TDO schválený.
C) 	OTÁZKY SPOLUPRÁCE (1/2)

10.	SPOLUPRÁCA S EURÓPSKOU KOMISIOU

	Odpočet Európskej komisie

	Dohovor je predmetom spoločného záujmu TDO a  Európskej komisie o komplexné riešenie európskej antidopingovej politiky. Za týmto účelom  je etablovaná významná  a vzájomne ústretová spolupráca na báze akceptácie kľúčového poslania Dohovoru. Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu.     Ide však o jeho možnú účelovú športovo-technickú reguláciu z pohľadu spoločenského záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít.  Toto smerovanie  a  záujem  prezentoval  administrátor  EK  a  koordinátor pre antidoping p. Kornbeck.

	EU Expertná skupina pre antidoping

	Dlhodobý záujem EU riešiť problém antidopingu viedol Európsku komisiu k vytvoreniu formálneho pracovného útvaru v podobe Expertnej skupiny  pre antidoping.  Túto expetnú skupinu vedie v polohe predsedajúceho Johansson, ktorý bol zvolený jej vnútorným hlasovaním počas jej prvého zasadnutia dňa 19. októbra 2011.  Kľúčové zameranie predmetnej pracovnej skupiny bolo zamerané na východiskovú revíziu Kódexu, s následnou úpravou nadväznej antidopingovej regulácie, vyjadrenej predovšetkým v jeho medzinárodných normách a jeho korelácia so spoločnou legislatívnou bázou EU, avšak pri akceptácii špecifík tejto regulácie jednotlivých krajín a principiálnej svojbytnosti ich národných legislatív.  Ide predovšetkým o rámec ochrany osobných údajov, zvlášť údajov senzitívnych,  s ktorými nakladanie prebieha mimo európske teritórium.  Predmetná skupina v zmysle rozhodnutia Rady ministrov pre šport EÚ rozšírila oblasť svojej činnosti nielen o rámec antidopingovej regulácie v systéme súťažného športu, nadväzného nastavenia jej súladnosti s európskym právnym rámcom, ale aj ďalších oblastí, ktoré buď priamo alebo len sprostredkovane majú dosah na organizovaný ale aj neorganizovaný rámec voľnočasových aktivít obyvateľstva, predovšetkým v rekreačnom športe (možná regulácia potravinových doplnkov výživy a nadväzné regulačné nástroje, ako aj obmedzenie dostupnosti zakázaných látok z hľadiska dopingového účinku s prioritou ochrany zdravia).  V tomto zmysle bude smerovaná aj ďalšia spolupráca a výrazná kooperácia medzi  RE – EU – WADA – v snahe nájsť dostatočný rámec a spoločné východiská smerujúce k ich väčšej miere relevantnej bezpečnosti a dostatočnej súladnosti s európskou legislatívou.  

	EU pozícia vo vzťahu k Dohovoru

	Európska komisia koordinuje všetky kľúčové oblasti majúce rozhodujúci dosah na kvalitu života, rozvoj fyzických a duševných schopností a znamenajú skutočný vplyv na individuálne zdravie. Šport a jeho ďalšie napredovanie je podmienené dodržovaním jeho základných princípov, ktorých súčasťou je plná garancia rozvoja ducha športu, rešpektovanie individuálneho výkonu, rovnosť možností a fair play. Rozvoj športu v európskom rozmere je plne nadväzný na boj proti dopingu, ktorý však musí spĺňať rozmer európskeho občianskeho právneho rámca ako aj rozmer ochrany zdravia. Nárast športovej výkonnosti značne previazanej na hmotné a ekonomické parametre môže byť previazaný so zneužívaním zakázaných látok. EK bude podporovať spoluprácu všetkých zainteresovaných strán a organizácií, olympijského a celého európskeho športového hnutia,  ktoré sú z pohľadu ďalšieho napredovania športu a ochrany zdravia  prezentované spoločným záujmom ( východiskové princípy osobných údajov, používanie systému ADAMS registre pre testovanie a monitoring pobytu športovcov, spoluzodpovednosť vlád, zverejnenie informácií ). Dohovor znamená pre EK dominantnú oblasť spoločného záujmu o komplexné riešenie problematiky antidopingu a smerovaní celkovej antidopingovej politiky. 
	Spolupráca s EU a jej EK zásadne vychádza z primárnej akceptácie dohovoru, jeho programového nastavenia a je smerovaná k odstráneniu rozporností predovšetkým v nastavení regulácie EK v otázke občianskych práv a povinností, nastavení regulačných a kontrolných mechanizmov,  ktoré majú dosah na bazálnu športovo-technickú reguláciu. Dominantný záujem EK bude smerovaný aj do oblasti unifikovanej formy organizačného a inštitucionálneho usporiadania antidopingu v podobe autonómnych národných antidopingových organizácií. EK plne uznáva poslanie Dohovoru a jeho TDO a túto spoluprácu považuje za principiálne prioritnú a predstavuje pre EK základnú programovú bázu. 

11.	SPOLUPRÁCA S UNESCO

	Odpočet UNESCO  

	TDO úzko spolupracuje s úradom UNESCO. TDO sa významou mierou podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „dohovor UNESCO“), ktorého je Dohovor základnou programovou bázou. Aktuálne je prezentovaných celkom 151 signatárov dohovoru UNESCO.  Dokument  je prijatý a prehlásený za platný pre všetky zúčastnené zmluvné strany UNESCO od roku 2006. Spolupráca s TDO  považuje  UNESCO za principiálne prioritnú a predstavuje dlhodobý rámec spoločnej antidopingovej politiky. 

	Konferencia strán Dohovoru proti dopingu v športe

 	Krajiny,  ktoré  prijali  a ratifikovali  predmetný dohovor boli prizvané na 3. zasadnutie  valného  zhromaždenia  zmluvných  strán  dohovoru  UNESCO  (Paris,
 14. - 17. november 2011).  Predmetné zasadnutie zmluvných strán dohovoru UNESCO bolo dominantne venované finančným otázkam, predovšetkým dobrovoľného finančného fondu  na zabezpečovanie  aktivít vlastného  dohovoru UNESCO a jeho  fondu  na elimináciu dopingu v športe, pričom vlastné zasadnutie neriešilo problematiku revízie kódexu. Samostatnú pozornosť si zasluhuje spustenie koordinačného projektu UNESCO zameraného na riešenie legislatívneho rámca zakázaných látok a nakladania s nimi v rozsahu platnosti Dohovoru proti dopingu v športe, za účasti celkom 102 krajín sveta, z toho v participácii 26 európskych krajín, vrátane Slovenska.

12. 	SPOLUPRÁCA NA BÁZE ROZŠÍRENEJ PARCIÁLNEJ ZMLUVY V ŠPORTE
	(ENLARGED PARTIAL AGREEMENT ON SPORT)	
	
Rozšírená parciálna zmluva v športe (EPAS) – odpočet výkonného sekretára

Európske  krajiny  združené  na  báze  EPAS  vytvárajú  novú  platformu  pre spoluprácu v oblasti športu. Aktuálny odpočet aktivít EPAS predniesla jej administrátorka  p. Parayre. Na programe EPAS sa podieľa celkom 37 krajín pôsobiacich na báze Európskej kultúrnej dohody a participuje celkom 17 ďalších vybraných európskych športových federácií a mimovládnych organizácií (napr. ENGSO, UEFA,  EOC,  EFPM, EJU, FIBA-Europe, FISUa ďalšie). O spoluprácu v tomto zoskupení prejavil záujem i štát Izrael. 
V základnom vymedzení EPAS rieši problematiku športovania mládeže, nárast kriminalizácie športu, korupcie a manipulácie športových výsledkov, nelegálneho obchodovania s mladými hráčmi,  postavenia žien v športe, čo bolo aj predmetom viacerých spoločných pracovných stretnutí na báze spoločných zasadnutí ministrov zodpovedných za šport a odborných pracovníkov vybraných skupín z oblasti riadenia športu. 
Združenie krajín EPAS smeruje svoje aktivity na deklarovanie integrity európskeho športu ako výraz paneurópskej športovej spolupráce, avšak pri akceptovaní celkového smerovania partnerského vzťahu štátnej správy a vnútornej regulácie športových organizácií. Tieto aktivity výrazne prispievajú k posilneniu autonómnsti športu a tiež rozvoju jeho skutočných hodnôt. Slovenská republika v tomto programe aj naďalej absentuje. V tomto zmysle boli ostatné európske krajiny vrátane Slovenska, vyzvané k účasti na rozšírenej koordinácii športovej politiky v paneurópskom meradle.

D) – 	DOPLŇUJÚCA SPRÁVA O IMPLEMENTÁCII DOHOVORU

13.	VÝVOJ  SÚLADU  DOHOVORU S ROZVOJOVÝM PROJEKTOM	

	Dohovor v odpočte konania TDO podpísalo alebo prijalo s výhradou ratifikácie celkom 51 krajín.  TDO má záujem riešiť aktuálnu problematiku súladu vlastného Dohovoru a nadväzných národných aktivít pri jeho napĺňaní, nevynímajúc plnenie obsahu Dodatkového protokolu Dohovoru. TDO neustále hľadá vhodné mechanizmy pre optimálne nastavenie národnej regulácie pri akceptácií spoločného rámca Dohovoru.
 
	Správy o rozvojových a konzultačných návštevách

TDO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín. Predsedajúci vykonal odpočet, ktorým doteraz bolo vykonaných viac ako 52 hodnotení. Aktuálne bol prezentovaný odpočet plnenia dohovoru zmluvnou stranou Nórska a Rumunska. Predmetné správy boli plénom TDO prijaté. 

14.	Následné vzdelávacie a konzultačné návštevy z rozhodnutia TDO a samohodnotiace správy
	
	V programe TDO sú rozpracované viaceré návštevy, ktoré po konzultácii so zmluvnými stranami sú zamerané najmä na odpočet aktuálneho stavu plnenia dohovoru  z pohľadu jeho základných článkov, legislatívy, monitoringu informácii o športovcoch, testovania a ochrany osobných údajov. Nastavenie predmetných návštev bude postupne rozpracovávané podľa monitoringu antidopingovej politiky za roky 2009 a 2010. Návrh vzdelávacích a konzultačných návštev bude predložený TDO komisiou pre súlad s Dohovorom na následné zasadnutie TDO.

15.	Doplňujúce návrhy pre vykonanie konzultačných a vzdelávacích návštev
	
V horizonte roka 2012 sa pripravujú predbežné formálne úkony k výkonu hodnotiacich a konzultačných návštev pre posúdenie súladu s dodatkovým protokolom  ( Albánsko, Bosna- Hercegovina,  Bulharsko, Francúzsko, Maďarsko, Rusko, Spojené kráľovstvo ) s predpokladom absolvovania v roku 2012 až 2014. Tieto aktivity budú postupne zabezpečované a koordinované koordinátorom TDO.
	V procese vzdelávacích a konzultačných návštev pokračuje Francúzsko v časovom horizonte konca roka 2012. Delegácia Spojeného kráľovstva požiadala o odloženie predmetnej návštevy z dôvodu konania OH 2012 v návrhu pre rok 2013. Následne  delegácia Ruska opätovne vyjadrila  požiadavku  na  prípravu  kontrolnej  návštevy  v priebehu  roku  2013 až 2014, vzhľadom na pokračujúce priebežné aktivity súvisiace s kreovaním novej inštituionálnaj bázy národnej antidopingovej organizácie a celkovou prípravou antidopingových aktivít nadväzných na ZOH 2014. Návrhy zmluvných strán boli prijaté plénom TDO. V budúcom období roka 2012 bude prednesená doplňujúca správa Nemecka a Španielska.  

E) 	VÝMENA SKÚSENOSTÍ S MEDZINÁRODNÝMI ŠPORTOVÝMI ORGANIZÁCIAMI

16.	ODPOČET  VYBRANÝCH AKTIVÍT A SPOLUPRÁCE MEDZINÁRODNÝCH ŠPORTOVÝCH ORGANIZÁCIÍ A NÁRODNÝCH ANTIDOPINGOVÝCH ORGANIZÁCIÍ

	Na rokovaní TDO sa pravidelne zúčastňujú  zástupcovia medzinárodných športových organizácií a podieľajú sa na vlastnom rokovaní ako hostia. Ich stanoviská a postrehy často vedú k predkladaniu vecných návrhov  a sú veľmi potrebné pre rozhodovací proces nielen samotnej TDO, ale aj ako cenné skúsenosti pre smerovanie politiky jednotlivých národných antidopingových organizácií. Pozvanie na rokovanie pléna TDO akceptovalo šesť medzinárodnych športových organizácií - EU Athletes a jej celkom  29 združených európskych profesionálnych športových federácií, IFBB, IFSM,  UEFA a  SPORT ACCORD.

	Spoločným problémom TDO a relevantných športových organizácií  ( Európska basketbalová federácia – EBF, Asociácia futbalových hráčov ČR, Európska basebalova federácia –EBBF a ďalších),  je nastavenie antidopingovej regulácie, harmonizácia pravidiel, monitoring pobytu, akceptácia základných ľudských pravidiel, nastavenie zoznamu zakázaných látok, systému udeľovania terapeutických výnimiek, ale aj efektívnosť testovania a celková koordinácia testovania medzi oprávnenými autoritami. 

17.	VÝMENA NÁZOROV ZMLUVNÝCH STRÁN A SVETOVEJ FEDERÁCIE KULTURISTIKY (IFBB) 

Nastavenie antidopingovej regulácie v oblasti kulturistiky prezentoval formou telekonferencie p. Rafael Santoja. Regulérnou činnosťou IFBB  ( aktuálne združuje celkom 86 národných organizácií ) chápe ako nevyhnutný dialóg jednotlivých štruktúr organizácie ako celku a svojich členov. Jedná sa o uplatňovanie antidopingovej regulácie, ale aj široký športovo-technický dialóg, rešpektovanie všetkých pravidiel a hľadanie spoločných riešení aj často kompromisných požiadaviek, ktoré so sebou prináša antidopingová regulácia. 
Veľmi progresívnu spoluprácu v tomto kontexte dosahuje táto organizácia práve s TDO, EK ako aj s národnými antidopingovými organizáciami, vrátane veľmi progresívnej spolupráce so Slovenskom ( mimosúťažné testovanie, monitoring športovcov a systém ADAMS), ktoré v asistencii Antidopingovej agentúry SR veľmi účinne napomáha rozvoju a nastaveniu  efektívnej antidopingovej regulácie na úrovni IFBB. V blízkej budúcnosti má IFBB záujem  programu bezdopingového športu na báze Kódexu WADA, na riešení  koordinovaného testovania športovcov, ale aj v nápomoci dosiahnúť spoločný tlak na producentov  potravinových  doplnkov  výživy  s  garanciou  obsahu „ čistých látok“            ( bielkoviny a aminokyseliny ).

F) 	OTÁZKY SPOLUPRÁCE (2/2)

18.	SPOLUPRÁCA SO SVETOVOU ANTIDOPINGOVOU AGENTÚROU

	Odpočet vybraných aktivít WADA

WADA ako celosvetová organizácia plne akceptuje autonómnosť TDO a podporuje jeho aktivity nielen v európskom rámci, pretože Dohovor svojou univerzálnosťou má tento potenciál. V koordinácii WADA, medzinárodných športových federácií a národných antidopingových organizácií  prebieha komplexná revízia Kódexu,  pri plnej akceptácii všetkých línií realizátorov     a zúčastnených strán. 
Antidoping v kontexte WADA už nie je je len otázkou vybraného okruhu športovcov, ich športových organizácií  a antidopingových organizácií, ale je problematikou celosvetovou, je výrazom spoločného záujmu presahujúceho z oblasti farmakologických vied do lekárskych, biologických vied,  od jednoduchej akceptácie športovo-technických pravidiel k pomerne zložitému systému antidopingovej regulácie, majúc tak zásadný vplyv na občianske práva, nakladanie so zakázanými látkami a výživovými doplnkami a často smerujúci až do oblasti trestno-právnej zodpovednosti. Tieto poznatky sú exaktnou bázou započatej novelizácie Kódexu a jeho medzinárodných noriem. 

	Výmena názorov s manažmentom WADA

WADA ako celosvetová organizácia sa priebežne zaoberá otázkami a problémami spojenými so súladom Kódexu, jeho medzinárodných noriem a nadväzných pravidiel v národnom prostredí i v medzinárodnom rámci.  WADA má záujem o spoluprácu s TDO ako výraz efektívnej formy boja proti dopingu. Samotné uplatňovanie Kódexu je však často spojené s rozličnou mierou rozpornosti pravidiel, zasahujúcej aj do ostatných úrovní sociálnej regulácie. V tomto zmysle sa nie celkom podarilo riešiť viaceré aj naďalej kompromisné oblasti pravidiel, najmä vo vzťahu k špecifikácii zoznamu zakázaných látok  ( nandrolon, klenbuterol, pseudoefedrín, rastový hormón, pomer T/E, erytropoetín, darbepoetín, krvné parametre a profil, vrátane etablovania krvného testovania,  hormonálne  substancie, génový doping, mechanická, chemická alebo biotechnologická manipulácia, vrátane proteázy), ochrany osobných údajov obsiahnutých v systéme ADAMS, rámec monitoringu v národnom i v medzinárodnom prostredí a nadväzné oprávnenia športových organizácií, rozsah testovania, oprávnené osoby a ich kompetencie, transparentnosť základných východísk a celkového manažmentu výsledkov testovania.  Kódex a jeho medzinárodné normy sú preto spoločnou výzvou všetkých zainteresovaných strán a zmluvných strán TDO v spoločnom záujme o bezdopingový šport.

G)	PROJEKTY A OTÁZKY V ČIASTKOVOM ZÁUJME TDO

19.	Medzinárodná konferencia o spolupráci medzi WADA a farmaceutickým 
priemyslom 

	Predmetná  konferencia  (Paris, 12. november 2012)  je prvou aktivitou WADA a TDO smerovanou  na  riešenie  špecifickej problematiky možného obsahu zakázaných látok  a ich regulácie vo farmaceutickom priemysle. 
	Na konferencii bude prezentovaný model spolupráce fi. Roche a WADA. Predmetom  konferencie bude aj problematika potravinových výživových doplnkov, ktoré sa stále výraznejšie začleňujú do výrobných programov farmaceutických spoločností. Táto oblasť vzhľadom na svoju závažnosť bude   v následnom období nepochybne regulovaná z viacerých úrovní a organizačných kompetencií. Ide predovšetkým o problematiku nedostatočného dosahu na výrobcov a distribútorov doplnkov výživy, ale i nedostatočné  informačné zabezpečenie športovcov.  

20. 	Medzinárodná konferencia o mieste prevencie v štátnych programoch boja proti  dopingu a perspektívy 

	Medzinárodná konferencia bola aktivitou NADO Tuniska ( Marrmed, 16.  - 18. február 20112), a jeho príspevku  v boji  proti  dopingu  ako krajiny participujúcej na európskom antidopingovom programe a spolupráce s TDO. Predmetná konferencia bola venovaná poslaniu prevencie v antidopingovom programe a jej perspektívam,  z pohľadu efektivity  antidopingu, nakladania s doplnkami  výživy  ako  významného nástroja  prevencie,  a s prevenciou ako  strategickým  rámcom  boja proti dopingu, vrátane jeho sociálneho rámca v športe.

J) 	UKONČENIE ZASADNUTIA

21.	RÔZNE 

	Predsedajúci poďakoval v mene pléna TDO za spoluprácu všetkým doterajším expertným spolupracovníkom, ktorí pôsobili v koordinačných funkciách TDO, vrátane pracovníčky sekretariátu ( Frederique Privat de Fortunie), ktorá bude pôsobiť na inom pracovisku.    

22.	DÁTUM NÁSLEDNÝCH ZASADNUTÍ  

	Termíny následných zasadnutí TDO 

	Následné expertné zasadnutia TDO sa uskutočnia nasledovne:
-	riadne zasadnutie TDO  (Paríž, 13. - 14. november 2012) 
-	riadne zasadnutie Poradnej skupiny pre vedu (Štrasburg,  14. - 15. jún 2012 
-	riadne zasadnutie Poradnej skupiny pre právne otázky (Štrasburg, 05.-06. júl 2012) 
-	riadne zasadnutie Poradnej skupiny pre vzdelávanie (Bratislava,  05. október 2012).

23.	UKONČENIE ZASADNUTIA

   	Predsedajúci TDO poďakoval zúčastnením stranám za aktívnu spoluprácu. 

ZASADNUTIE - CAHAMA

01.	OTVORENIE ZASADNUTIA

Otvorenie 22. zasadnutia CAHAMA uskutočnil a rokovanie viedol predsedajúci                 p. DeKlerk, prezident CAHAMA ( ekvivalenty názvu pracovnej skupiny: 
- v anglickom jazyku / Ad Hoc European Committee for the World Anti-Doping Agency, 
- vo francúzskom jazyku / Comité ad hoc européen pour ľ Agence mondiale anti-dopage).

V úvode sa zasadnutia zúčastnila a vystúpila p. Maud de Buqicchio, zástupkyňa generálneho sekretára RE. V svojej rozprave zdôraznila nezastupiteľné poslanie a úlohu športu ako aj nevyhnutnosť jeho ochrany nielen v európskom kontexte. Dohovor a jeho TDO vo svojej viac ako dvadsaťročnej tradícii nastavili regulačné mechanizmy proti šíreniu nevhodných foriem používania zakázaných látok a metód, napomohli aby šport zostal športom v svojom princípe, rešpektujúc základného ducha športu, rovnosti možností v súťaži a princípy fair play. Pani Buqicchio poďakovala európskym krajinám reprezentujúcim zoskupenie CAHAMA za výrazný podiel v upevňovaní pozícií skutočných hodnôt športu a úsilí zachovať tieto hodnoty pre ďalšie generácie.

02.	SCHVÁLENIE PROGRAMU  

Program zasadnutia bol na základe vopredného oznámenia a bez ďalších doplnení alebo pozmenení jednomyseľne schválený .

03.	SCHVÁLENIE ZÁZNAMU 21. ZASADNUTIA CAHAMA

Záznam z rokovania 21.  zasadnutia CAHAMA (Strasbourg,  09. november 2011)  bol prezentovaný  a  aktualizovaný  na  rokovaní  a  následne jednomyseľne schválený. Aktuálne je záznam prezentovaný aj ako výraz a platforma európskej spolupráce s WADA. 

04.	ODPOČET SEKRETARIÁTU 

Súhrnná aktualizácia

Vedúci  Divízie dohovorov v športe RE p. Masson predniesol odpočet aktivít TDO za obdobie od ostatného zasadnutia CAHAMA. Sekretariát riešil predovšetkým otázky započatia revízie kódexu a jeho medzinárodných noriem. Išlo najmä však zoznam o zakázaných látok pre rok 2012, normatívum pre upresnenie parametrov činnosti antidopingových laboratórií, ujednotenie systému terapeutických výnimiek a tiež značný progres v systéme ochrany osobných údajov. Na rokovaní bol vykonaný aj odpočet uskutočnených významných podujatí v celom roku 2011 ako výraz koordinácie  a spolupráce s WADA, EK a mnohými medzinárodnými športovými federáciami. 

Procedurálne pravidlá

Významnú úlohu zohralo pracovné stretnutie vedúcich reprezentantov sekretariátu CAHAMA s francúzskou ministerkou športu venované spoločnému postupu Európy v rokovaniach s WADA, ako aj príprave prvej medzinárodnej konferencie v predmete spolupráce s farmaceutickým priemyslom. Významné boli i viaceré pracovné stretnutia so srbskou ministerkou mládeže a športu zaoberajúce sa poslaním európskej reprezentácie vo výkonných orgánoch WADA. Skúsenosti a dobré znalosti problematiky sú základom koncipovania pripravovaného programu kľúčových aktivít všetkých zainteresovaných medznárodných ogranizácií a inštitúcií pre roky 2012 až 2014.Vybrané témy boli komentované a aktualizované v programe rokovania.

05.	SPRÁVA EURÓPSKYCH ZÁSTUPCOV Z ROKOVANÍ ORGÁNOV WADA

	Účasť európskych zástupcov na rokovaní  Výkonného výboru  WADA 

	Informáciu o zasadnutí Výkonného výboru  WADA ( Lausanne, 17. september 2011)  predniesol p. Odriozola (Španielsko). Predmetné zasadnutie riešilo predovšetkým problematiku stanovenia auditorov, posun v nastavení mandátu európskych krajín v Nadačnej rade WADA, medzinárodným normám pre testovanie, laboratóriá a záznam zakázaných látok, politike krvného testovania, súlad kódexu, metodika pre monitoring športovcov a metodika pripravovaných výskumných projektov WADA. V ďalšom bola rozprava k rozpočtu WADA pre rok 2012, v ktorom krajiny CAHAMA – dosiahol sa  nulový nárast v porovnaní s aktuálnym rozpočtom roku 2011. Následné zasadnutie Výkonného výboru WADA sa bude konať dňa 19. novembra 2012 a bude sa zaoberať predovšetkým vnútornou správou a operatívou WADA, akceptáciou zastúpení,  otázkou súladu kódexu a činnosti zainteresovaných strán kódexu. 

	Účasť európskych zástupcov na rokovaní  Nadačnej rady  WADA 

	Informáciu o zasadnutí Výkonného výboru  WADA ( Montreal, 19. november 2011)  predniesol p. Odriozola (Španielsko). Predmetné zasadnutie riešilo predovšetkým problematiku stanovenia auditorov, posun v nastavení mandátu európskych krajín v Nadačnej rade WADA, medzinárodným normám pre testovanie, laboratóriá a záznam zakázaných látok, politike krvného testovania, súlad kódexu, metodika pre monitoring športovcov a metodika pripravovaných výskumných projektov WADA. V ďalšom bola rozprava k rozpočtu WADA pre rok 2013, v ktorom krajiny CAHAMA dosiahli nulový nárast v porovnaní s aktuálnym rozpočtom roku 2011. Následné zasadnutie Výkonného výboru WADA sa bude konať dňa 17. mája 2012, a bude sa zaoberať predovšetkým vnútornou správou a operatívou WADA, akceptáciou zastúpení,  otázkou súladu kódexu a činnosti zainteresovaných strán kódexu. 

06.	VÝMENA INFORMÁCIÍ SO ZÁSTUPCAMI S WADA

	Prezentácia informácií  a rozhodnutí Výkonného výboru 
	a Nadačnej rady WADA
	
	Zástupcovia WADA (pp. Niggli a Andersen) prezentovali odpočet aktuálnych informácí pri zabezpečovaní programu WADA, vychádzajúc z uplatňovania kódexu a jeho medzinárodných noriem. Vývoj v oblasti antidopingu si vynútil aj započatie revízie aktuálneho znenia Kódexu verzie 2009 a nadväzne aj jeho medzinárodných noriem, ktoré boli spôsobené celkovým zavádzaním nových prvkov v antidopingu – špecifikovaný monitoring športovcov a nastavenie systému ADAMS, testovanie, technické parametre analytiky a celkového systému práce laboratórií, ochrana osobných údajov, kompetencie a oprávnenia antidopingových organizácií. Prioritou širokej spolupráce WADA, CAHAMA  a EK bude revízia Kódexu 2009 a nastavenie podmienok pre výkon antidopingových opatrení na úrovni medzinárodných športových federácií a národných antidopingových organizácií. Osobitne  rezonovala  prezentovaná problematika zavádzania  biologického pasu športovca a jeho dosahu na finančné a personálne zdroje.  

	Prezentácia stanovísk delegátov CAHAMA a WADA
	
	V správnej oblasti vo vzťahu k WADA boli prezentované požiadavky na riešenie východísk a vlastného nastavenia zastúpenia európskej reprezentácie vo výkonných zložkách WADA. Dôležitým signálom pre napredovanie antidopingu v celosvetovom  rámci  je  nastavenie finančného rozpočtu  WADA  pre roky  2012  a  2013. Táto problematika  bude  predmetom  následných  zasadnutí  Výkonného výboru a Nadačnej rady WADA.   

07.	VOĽBY CAHAMA  

Výzva na voľbu predsedajúceho CAHAMA a jeho zástupcu

V súlade s protokolom RE pre činnosť expertných útvarov boli vyhlásené voľby do riadiacich a koordinačných útvarov CAHAMA. Na pozíciu prezident CAHAMA boli predložené dva návrhy kandidátov ( pp. Bourely / Francúzsko, Parkinson / Spojené kráľovstvo) ,  na pozíciu viceprezident CAHAMA boli predložené dva návrhy kandidátov ( pp. Haschke / Rakúsko,  Piechota / Poľsko)  a na pozíciu spravodajcu rodovej rovnosti CAHAMA boli predložené dva návrhy kandidátov ( pp. Sirtaine / Belgicko, Vajiala / Rumunsko).  

Hlasovanie

Po vykonanom hlasovaní tajnou formou boli pre obdobie následných dvoch rokov  2012 – 2014 zvolení delegáti zmluvných strán pre nasledovné pozície:
-	prezident CAHAMA  - p. Andy Parkinson / Spojené kráľovstvo,
-	viceprezident CAHAMA - p. Rafal Piechota / Poľsko,
-	spravodajca rodovej rovnosti  - p. Grazela Vajiala / Rumunsko.

Stanovisko nového zvoleného predsedajúceho CAHAMA a jeho zástupcu

Po vykonaní volieb a zvolení vedúcich jednotlivých pozícii predniesol nový predsedajúci prehlásenie o ďalšom smerovaní aktivít CAHAMA na obdobie následných dvoch rokov. V svojom stanovisku predsedajúci zdôraznil, že je spoločným záujmom všetkých zabezpečiť relevantnú participáciu krajín Európy na svetovom antidopingovom programe už i s ohľadom, že Európa má kľúčové postavenie v tejto oblasti a k tomu musia smerovať aj mechanizmy koordinácie a subordinácie, podopreté  aj podielom krajín Európy na financovaní WADA. 

08.	POZÍCIA CAHAMA PRED ZASADNUTÍM VÝKONNÉHO VÝBORU 
	A  NADAČNEJ RADY   

	CAHAMA pred zasadnutím Výkonného výboru 

	V ďalšom napredovaní vzájomnej spolupráce zohráva veľmi dôležitú úlohu vzájomná koordinácia a informačná výmena medzi WADA a CAHAMA. Na najbližšom rokovaní Výkonného výboru WADA (17. máj 2012), ktorého sa zúčastní prezident CAHAMA p. De Clerk sa bude dominantne riešiť otázka rozpočtu WADA pre rok 2013.  Je  evidentná  dominantná  európska  finančná  participácia  a  preto je dôležité,  aby  sa       s ohľadom na nepriaznivú celosvetovú ekonomickú situáciu podarilo presadiť opätovne  „nulový nárast” rozpočtu WADA pre následný rok. Výkonný výbor bude v ostatnom riešiť operatívne náležitosti vnútorneho fungovania organizácie, nastavenie formálnych úkonov revízie kódexu, biologického pasu športovca, systému ADAMS, ako aj problematiku projektov sociálneho a analytického výskumu, vrátane stabilizácie siete svetových antidopingových laboratórií, podopretej novou úrovňou technickej štandardizácie. 
Následné zasadnutia Výkonného výboru WADA sa budú konať dňa 10. septembra 2012 (Londýn)  a 17. novembra 2012 (Montreal) a bude sa zaoberať riešením výraznejšieho zastúpenia európskych krajín v štruktúrach organizácie,  prípravou svetovej konferencie a bude posudzovať aj priebežnú informáciu o súlade kódexu  a vybraných parametrov  odpočtovaných foriem národnej antidopingovej regulácie. 
	Informácie v ďalšom členení sú dôverné a nie sú predmetom zverejnenia.

	CAHAMA pred zasadnutím Nadačnej rady WADA

	Nadväzne na vyššie uvedené rokovanie sa uskutoční zasadnutie Nadačnej rady WADA (18. máj 2012 ), ktorého sa zúčastní prezident CAHAMA p. De Clerk. Predmetné rokovanie okrem vyššie uvedenej problematiky rozpočtu na rok 2013 sa bude zaoberať problematikou zverejnenia nového návrhu Zoznamu zakázaných látok 2013,  problematike novej štandardizácie WADA akreditovaných laboratórií ( analytika, skupiny látok, prahové analytické hodnoty, tolerančné limity, amalytika metabolitov),  parametrami pre terapeutické výnimky,  súladu kódexu a národných správ odpočtu antidopingovej regulácie, systémovým nastavením ADAMS, výchovnými projektami sociálnych vied, koordináciou činnosti regionálnych antidopingových organizácií.   Na rokovaní budú predložené správy o činnosti regionálnych (kontinentálnych) útvarov WADA – Lausanne, Montevideo, Cape Town a Tokyo. Následné zasadnutie Nadačnej rady WADA sa bude konať dňa 18. novembra 2012 a bude sa zaoberať riešením výraznejšieho zastúpenia európskych krajín v štruktúrach organizácie,  koordináciou s medzinárodnými športovými federáciami, prípravou svetovej konferencie a bude posudzovať aj priebežnú informáciu o súlade kódexu  a vybraných parametrov  odpočtovaných foriem národnej antidopingovej regulácie. 
	Informácie v ďalšom členení sú dôverné a nie sú predmetom zverejnenia.

09.	REVÍZIA KÓDEXU

	Krajiny CAHAMA budú v spolupráci s TDO a EK aktívne vstupovať do procesu revízie Kódexu za účasti všetkých zainteresovaných strán. Dominantnú koordinačnú úlohu spoločného postupu európskych krajín budú zabezpečovať poradné skupiny TDO. Za týmto účelom je kreovaný užší edičný tím.  V zmysle dohodnutej spolupráce WADA a všetkých zainteresovaných strán bude Kódex predložený vo finálnej podobe na rokovanie 4. Svetovej konferencie o dopingu v športe ( Johanesburg, 13. – 15. November 2013).

10.	NOMINÁCIE EURÓPSKYCH ZÁSTUPCOV 
	DO ŠTATUTÁRNYCH ORGÁNOV WADA

V zmysle procedurálnych postupov spolupráce WADA a CAHAMA predsedajúci objasnil princípy voľby európskych zástupcov do Výkonného výboru a Nadačnej rady WADA pre obdobie rokov 2013 až 2014. Návrh dvoch zástupcov bude predložený na akceptáciu zasadnutiu Výboru ministrov RE a do konca októbra 2012 bude predložený na rokovanie štatutárnych orgánov WADA ( Montreal, 18. november 2012).

11.	RÔZNE 

	Sekretariát TDO s ohľadom na zvýšenie efektívnosti komunikácie so zmluvnými stranami dal opätovne do pozornosti možnosť autorizovaného prístupu  na portál RE, ktorý má za úlohu zvýšenie priebežnej informovanosti a zabezpečeniu spoločného postupu krajín TDO vo vzťahu  k  WADA.  Predmetné informácie pre koordináciu  programu  a  spoločného  postupu  sú  zverejňované  ako  dôverné  a aktualizované na doméne Rady Európy v sekcii “zakázaný  prístup”, z tohto dôvodu sú chránené  autorizovaným  spôsobom  a prístupné  výhradne  zástupcom krajín CAHAMA.   

12.	NÁSLEDNÉ ZASADNUTIA CAHAMA  
	
	Následné mimoriadne zasadnutie CAHAMA sa z dôvodu zabezpečenia  priamej koordinácie CAHAMA uskutoční v Štrasburgu dňa 04. septembra 2012, pred rokovaním Výkonného výboru  WADA a Nadačnej rady WADA. Následné  riadne zasadnutie CAHAMA       sa uskutoční v Paríži dňa 14. novembra 2012.

13.	ZÁVER
   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingovej politiky, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA a ich poradných pracovných skupín,  
-	zvážiť zabezpečenie účasti SR na programe vládneho zoskupenia krajín RE - Enlarged  Partial Agreement on Sport (EPAS), vrátane finančnej participácie SR, ako aj priamej účasti na jej aktivitách,
-  	participovať na koordinácii prípravy zasadnutia TDO poradnej komisie pre výchovu skupiny (Bratislava,  05. október 2012) v organizačnej gescii Sekretariátu Divízie konvencií v športe Rady Európy a Antidopingovej agentúry SR.   

B/       pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR, smerujúcich k novelizácii oblasti antidopingu Zákona o športe 300/2008, v jeho pôvodnom znení,
-	podieľať sa na revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,
-	zabezpečiť priamu koordináciu prípravy zasadnutia TDO poradnej skupiny pre výchovu  skupiny (Bratislava,  05. október 2012) v organizačnej gescii Sekretariátu Divízie  konvencií v športe Rady Európy a Sekcie štátnej starostlivosti o šport MŠVVaŠ SR.   

6.	ZOZNAM OBDRŽANEJ DOKUMENTÁCIE

1/ 	
Anti-Doping Convention (TDO)
35th  meeting of the Monitorig Group
Strasbourg, Council of Europe
09 May 2012 / 10 May 2012
Draft Agenda
TDO (2012) 10 rev 3 

2/  		
Anti-Doping Convention (TDO)
35th meeting of the Monitoring group
Strasbourg, Council of Europe
09 May 2012 / 10 May 2012
Draft list of participants
TDO (2012) 22

3/ 
Ad Hoc European Committee for World Anti-Doping Agency (CAHAMA)
22st  meeting of the Ad Hoc European Committee for World Anti-Doping Agency 	(CAHAMA)
Strasbourg, Council of Europe
11 May 2012
Draft Agenda
CAHAMA (2011) 02 rev 4 

4/ 		
Ad Hoc European Committee for World Anti-Doping Agency (CAHAMA)
	22st  meeting of the Ad Hoc European Committee for World Anti-Doping Agency 	(CAHAMA)
Strasbourg, Council of Europe
11 May 2012
Draft list of participants
CAHAMA (2012) 09

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú   na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 11. máj 2012

Vypracoval: 	Miroslav MOTYČÍK

     Schválil:	Ivan STANKOVSKÝ